laion/Wikipedia-Exotic huggingface dataset:
Dixie Carter

Dixie Virginia Carter (25. mai 1939 – 10. aprill 2010) oli Ameerika Ühendriikide näitleja. Dixie Carter andmekogus IMDb (inglise)
Hal Holbrook

Harold Row Holbrook (17. veebruar 1925 Cleveland – 23. jaanuar 2021 Beverly Hills) oli Ameerika Ühendriikide näitleja. Harold Row Holbrook, näitlejanimega Hal Halbrook, hakkas näitlema 17-aastaselt, kui astus Clevelandi Cain Parki teatris üles populaarses naljamängus "The Man Who Came to Dinner". Pärast sõjaväeteenistust Newfoundlandis II maailmasõja ajal õppis Holbrook Ohio osariigis Granville'is Denisoni ülikoolis. Hiljem siirdus ta New Yorki ja õppis näitleja Uta Hageni juures. 1950. aastatel astus ta üles CBS-i seebiseriaalis "The Brighter Day". Ta võitis oma esimese Emmy 1971. aastal töö eest NBC draamasarjas "The Bold Ones: The Senator" ja võitis veel kaks auhinda komandör Lloyd Bucheri mängimise eest 1973. aasta telefilmis "Pueblo", mis rääkis USA spioonilaeva tabamisest Põhja-Korea poolt aastal 1968. Emmy võitis ta ka USA president Abraham Lincolni kehastamise eest minisarjas. Muuhulgas astus ta üles ka telesarjades "West Wing", "The Sopranos", "Bones", "Grey's Anatomy" ja "Hawaii Five-0". Filminäitlejana oli Holbrook tuntud peamiselt Deep Throati rolliga filmis "All the President's Men" (1976), aga tegi rolle ka filmides "Magnum Force" (1973), "Capricorn One" (1978), "The Fog" (1980), "Wall Street" (1987), "The Firm" (1993), "Into The Wild" (2007), "Water for Elephants" (2011) ja "Lincoln" (2012). Enim kuulsust tõi Holbrookile Ameerika kirjaniku Mark Twaini kehastamine nii teatrilaval kui ka televisioonis. Ta pälvis selle rolli eest Broadway laval 1966. aastal Tony auhinna ja 1967. aastal esimese oma kümnest Emmy nominatsioonist. Oma pika karjääri jooksul võitis Holbrook viis Emmyt. Ta jätkas Twaini kehastamist ka 1990. aastatel, astudes üles Broadwayl ja enam kui 2200 korral mujal riigis. "Mark Twain on põhjus, miks ma hommikul voodist üles saan," ütles Holbrook 2014. aastal. 2008. aastal sai 82-aastaselt temast vanim näitleja, kes kunagi Oscarile nomineeritud. Nominatsiooni pälvis ta parima kõrvalosa eest filmis "Into the Wild". Tema rekordi ületas 2018. aastal Christopher Plummer, kes võitis samas kategoorias auhinna 88-aastaselt. Viimastel aastatel astus ta üles USA telesarjades "Sons of Anarchy", "Rectify" ja "Designing Women". Harold Holbrook oli kolm korda abielus. Oma kolmanda abikaasa Dixie Carteriga abiellus ta 1984. aastal. Halbrook jäi leseks 2010. aastal. Holbrook sai esimesest abielust kaks last ja teisest ühe lapse. BBC. "Hal Holbrook, All the President's Men star, dies aged 95". Hal Holbrook andmekogus IMDb (inglise)
Laatsarus

Laatsarus ... Laatsarus Betaaniast (Jh 11:1-44) Vaene Laatsarus loos "Rikkast mehest ja vaesest Laatsarusest" (Lk 16:19-31) Laatsarus ehk Lazar, õigeusu vaimulik "Laatsarus" on August Gailiti novell.
Müncheni konverents

Müncheni konverents toimus 29. septembril 1938. Suurbritannia, Saksamaa, Prantsusmaa ja Itaalia nõudsid, et Tšehhoslovakkia loovutaks Saksamaale sudeedisakslastega asustatud alad. Nii lootsid liitlased ära hoida sõja puhkemise. Müncheni kokkulepe
Laatsarus Betaaniast

Laatsarus Betaaniast oli tegelane Uues Testamendis. Johannese evangeeliumis äratab Jeesus juba neli päeva surnud Laatsaruse ellu (Jh 11:1-44).
Tädi Maali

Tädi Maali on keskmisest madalama sissetulekuga, uuendustega mitte kaasas käiva ja pigem vanemasse põlvkonda kuuluva Eesti lihtkodaniku personifikatsioon. [viide?] Kujuteldava tädi Maali populariseerimisele aitas kaasa president Lennart Meri 2001. aasta märtsis oma intervjuus Postimehele: Soomes on vastav, eriti meediahariduses kasutatud kõnekujund "Pihtiputaan mummo" (Pihtipudase memm). Onu Heino Kaks Eestit Euroliit tuleb teha tädi Maalile arusaadavaks, Postimees, 28. märts 2001 "Onko henkilöitävissä ja ajoitettavissa, kuka toi julkisuuteen käsitteen "Pihtiputaan mummo"". Kysy kirjastonhoitajalta. Kirjastot.fi. 13.01.2011. Vaadatud 26.07.2019. Asta Õim, Epp Ehasalu, Tädi Maalist tädi Maaliks, Keel ja Kirjandus, 2017, nr 6
Tähtsamad piiblitegelased

Nimekiri tähtsamatest piiblitegelastest Aadam, Sett, Enos, Keenan, Mahalalel, Jered, Eenok, Metuusala, Lemek, Noa, Seem. Aadam, Kain, Hanok, IIrad, Mehuujel, Metuusael, Lemek, Tuubal-Kain. Arpaksad, Selah, Eeber, Peleg, Reu, Serug, Naahor, Terah, Aabram, Iisak, Jaakob. Juuda, Perets, Hesron, Raam, Amminadab, Nahson, Salma, Boas, Oobed, Iisai, Taavet. Maarja, Joosep, Jeesus, Jaakobus. Peetrus, Andreas, Sebedeuse pojad Jaakobus ja Johannes, Filippus, Bartolomeus, Matteus, Toomas, Jaakobus Alfeuse poeg, Taddeus, Siimon Kananaios, Juudas Iskariot. Teised: Paulus, Tiitus, Mattias, Maarja Magdaleena
Malcolm McDowell

Malcolm McDowell (Malcolm John Taylor; sündinud 13. juunil 1943) on inglise näitleja.  Malcolm McDowell – pildid, videod ja helifailid Wikimedia Commonsis Malcolm McDowell andmekogus IMDb (inglise)
Richard Crenna

Richard Donald Crenna (30. november 1926 – 17. jaanuar 2003) oli Ameerika Ühendriikide näitleja. Richard Crenna andmekogus IMDb (inglise)
David Kelly

David William Kelly (11. juuli 1929 – 12. või 13. veebruar 2012) oli iiri näitleja. IMDb link puudub David Kelly andmekogus IMDb (inglise)
Andy Griffith

Andy Samuel Griffith (1. juuni 1926 – 3. juuli 2012) oli Ameerika Ühendriikide näitleja, koomik, teleprodutsent, gospelilaulja ja kirjanik. IMDb link puudub Andy Griffith andmekogus IMDb (inglise)
Ernest Borgnine

Ermes Effron Borgnino (õieti Ernest Borgnine; 24. jaanuar 1917 Hamden, Connecticut – 8. juuli 2012 Los Angeles) oli Ameerika Ühendriikide näitleja. Ernest Borgnine andmekogus IMDb (inglise)
Adam West

William West Anderson (19. september 1928 Walla Walla (Washington) – 9. juuni 2017 Los Angeles), esinejanimega Adam West, oli USA näitleja. Adam West andmekogus IMDb (inglise)
Kevin Kline

Kevin Delaney Kline (sündinud 24. oktoobril 1947 Saint Louises Missouris) on Ameerika Ühendriikide näitleja. Ta on võitnud ühe Oscari (rolli eest filmis "Kala nimega Wanda") ja kolm Tony auhinda. IMDb link puudub Kevin Kline andmekogus IMDb (inglise)
Donald Sutherland

Donald McNichol Sutherland (17. juuli 1935 Saint John, New Brunswick – 20. juuni 2024 Miami, Florida) oli Kanada päritolu USA näitleja. Donald Sutherland andmekogus IMDb (inglise)
Eureka

Eureka on mitme asula ja muu objekti nimi: Eureka (Nova Scotia) Kanadas Eureka (Nunavut) Kanadas Eureka (California) Eureka (Colorado) Eureka (Nevada maakond) Eureka (Florida) Eureka (Illinois) Eureka Kolledž Eureka (Indiana) Eureka (Kansas) Eureka (Louisiana) Eureka (Lõuna-Dakota) Eureka (Missouri) Eureka (Montana) Eureka (Nevada) Eureka (Põhja-Carolina) Eureka (Texas) Eureka (Utah) Eureka (Wisconsin) Eureka (Uus-Lõuna-Wales) Eureka (Queensland) Eureka (Victoria) Eureka (Arizona), kummituslinn Eureka mägi, mäetipp Briti Columbias 5261 Eureka, asteroid "Eureka", Edgar Allan Poe 1848. aastal ilmunud essee "Eureka", Mother Motheri album "Eureka", Rooney album "Eureka", 1980. aastate BBC haridusseriaal "Eureka", 1983. aasta film "Eureka", 2000. aasta film "Eureka", Ameerika Ühendriikide teleseriaal 2006–2012 Eureka maakond Eureka torn Melbourne'is Eureka väin Nunavutis Kanadas Heureka
Johannes Beermann (täpsustus)

Johannes Beermann on mitme tuntud inimese nimi: Gustav Johannes Beermann (1870–1945) oli eesti-saksa päritolu luterlik vaimulik, aastatel 1933–1941 E.E.L.K. Viru praostkonna praost; Johannes Beermann (sündinud 1960) on Saksamaa poliitik, Kristlik-Demokraatliku Liidu liige; Johannes Immanuel Beermann (1878–1958) oli eesti-saksa päritolu luterlik vaimulik ja kooliõpetaja, aastatel 1934–1945 Danzigi piiskop. Johannes René Beermann (1903 – surma aeg ja koht teadmata) oli eesti advokaat.
Virgo Neeme

Virgo Neeme (sündinud 6. jaanuaril 1972) on eesti jalgrattur. Virgo Neeme on kuulunud mitme vanuseklassi Eesti NSV koondisse. Kokku on ta Eesti meistrivõistlustelt saanud 20 medalit. 2004. aastast on ta korraldanud rattalaagreid. Osaleb maanteevõistlustel. 7. mail 2012 asutas Virgo Neeme klubi Tervisesport. Sinna kuulub ligi 100 tervisesportlast ehk harrastusratturit. http://www.parnupostimees.ee/262213/vandra-rattarallil-startis-ule-100-pedaalija/ http://tervisesport.com/
Brasiilia vapp

Brasiilia vapp on Brasiilia Liitvabariigi vapp. Vapp võeti kasutusele 19. novembril 1889, neli päeva pärast Brasiilia saamist vabariigiks. Vapi keskel on sinine ring Lõunaristi kujutise ning seda ümbritseva 27 tähega, mis sümboliseerivad Brasiilia osariike ja liiduringkonda. Sinise ringi taustal on rohe-kollane viisnurk. Kesksest embleemist vasakul on kohvi- ja paremal tubakaoks. Vapi alumises osas on sinisel lindil kirjas Brasiilia ametlik nimi ja vabariigi loomise kuupäev.
Johann Gustav Droysen

Johann Gustav Bernhard Droysen (6. juuni 1808 – 19. juuni 1884) oli saksa ajaloolane ja poliitik. Aastast 1829 töötas ta gümnaasiumiõpetajana, aastast 1840 oli Kieli ülikooli professor, aastast 1851 Jena ülikooli professor ja aastast 1859 Berliini ülikooli professor. Tema loodud on mõiste "hellenism". Poliitikasse läks Droysen Schleswig-Holsteini küsimuse lahendamisest ajendatuna. Oli 1848 Frankfurdi parlamendi liige. Geschichte Alexanders des Großen, 1833 Geschichte des Hellenismus, 2 Bde., 1836–1843 Das Leben des Feldmarschalls Grafen Yorck von Wartenburg, 3 Bde., 1851/52 Geschichte der preußischen Politik (bis 1756), 14 Bde., 1855–1886 Grundriß der Historik, 1868
3. Suurtükiväepolk

3. Suurtükiväepolk (kuni 5. aprillini 1919 3. Raske-Välisuurtükiväe Divisjon) oli Eesti Rahvaväe suurtükiväeüksus. Polgu koosseisu kuulus 1919. aprilli keskpaigas 6 suurtükipatareid, neist 3 rasked. 3. Suurtükiväepolgu baasiks oli Ülemjuhataja päevakäsuga 14. märtsist 1919. formeeritud 3. Raske Välja Suurtükiväe Divisjon ja selle komplekteerimiseks kasutati 1. ja 2. suurtükiväepolgust toodi üle 5 patareid. Divisjoni ülemaks määrati Suurtükiväe valitsuse Varustuse osakonna ülem polkovnik Martin Terras, kes asus väeosa vormeerimisele Tallinnas 16. märtsil. 3. Raske Välja Suurtükiväe divisjoni kuulusid: 1. patarei, alamleitnant Johannes Remmel, mis toodi üle 1. suurtükiväepolgust, 6. patarei 19. märtsil; 2. patarei, kapten Karl Aleksander Kool, mis formeeriti alates 15. märtsist; 3. patarei, leitnant Miller, mis toodi üle 2. suurtükiväepolgust, 3. patarei 19. märtsil; 4. patarei, leitnant Kaarel Einbund, mis toodi üle 2. suurtükiväepolgust, 7. patarei 19. märtsil; 5. patarei, leitnant Osvald Einer, mis toodi üle 2. suurtükiväepolgust, 1. patarei 23. märtsil. 3. Raske Välja Suurtükiväe Divisjon formeeriti ümber 3. Suurtükiväepolguks ja saadeti peale Vabadussõja lõppu laiali, kuid formeeriti 1921. aastal uuesti. Vabadussõja lõpus koosnes Eesti suurtükivägi 1., 2. ja 3. suurtükiväe polgust, 1. kindluse raskesuurtükiväe divisjon, 2. kindluse raskesuurtükiväe divisjon ja 3. kindluse raskesuurtükiväe divisjonist ja Kahurväe tagavaradivisjonist. 1920. aastaks suurtükiväe polgud formeeriti vastavalt 1. suurtükiväe divisjon, 2. suurtükiväe divisjon ja 3. suurtükiväe divisjoniks. 1. juuniks 1920. aastaks liideti Kindluse raskesuurtükiväe divisjonid, Kindluse suurtükiväe divisjoniks, mis aga 9. novembril 1920. aastal likvideeriti ja jagati kolme kindluse grupina suurtükiväe divisjonide vahel. 1922. aastal toimus Vabariigi Valitsuse 1921. aasta 3. novembri "Seadluse muudatuste kohta kaitseväe organisatsioonis ja terminoloogias" alusel Eesti rahvaväe venepäraste väeosade nimetuste asendamine Lääne-Euroopas kasutatavate maa- ja mereväe sõjaväeosade nimetustega (roodud – kompaniideks ja polgud rügementideks. 15. märtsist 1924. aastal muudeti suurtükiväe organisatsioon järgmiseks: 1. diviisil oli 1. diviisi suurtükivägi, 2. diviisil 2. diviisi suurtükivägi ja 3. diviisil 3. suurtükiväe rügement. Mõlema diviisi suurtükiväed jagunesid kaheks grupiks. 1. augustil 1925. aastal loodi uus organisatsioon, kus suurtükivägi jagunes suurtükiväegruppideks: 1. diviisil oli 1. suurtükiväegrupp ja 2. suurtükiväegrupp; 2. diviisil 3. suurtükiväegrupp ja 4. suurtükiväegrupp ja 3. diviisil 5. suurtükiväegrupp. Eesti Rahvavägi Suurtükivägi 3. Suurtükiväegrupp Suurtükiväepataljon (Eesti kaitsevägi) Eesti Vabadussõda II, lk 49 Vabadussõja Ajaloo Komitee (1939/1997). Eesti Vabadussõda 1918–1920. 2. köide. Tallinn: Mats. ISBN 9985-51-029-1
Madisseia

"Madisseia" oli teatri Nora 2012. aasta suve lõpus valminud lavateos, mille autor ja lavastaja oli Janno Puusepp. "Madisseia" on kergelt improvisatsiooniline tragikomöödia, mille tekstilise ja sisulise poole loomises lõid kaasa teatri Nora trupi liikmed. Tükk räägib tavalisest noormehest Madis Tilgametsast ning tema igati reaalsena tunduvatest (kuid siiski fiktsionaalsetest) eluseiklustest vahetult pärast ülikooli lõpetamist. Esimese takistusena tabab Madist töö leidmine tänapäevastes majandustingimustes ning loomulikult ei jää puudutamata ka sellised teemad nagu armastus (antud juhul karm ja rusikaga lajatav), laste kasvatamine (k.a. abort) ning liigne alkohol. Madisseia edu seisneb ilmselt selles, et läbivad teemad on ikkagi seks ja vägivald ning klišee kogemus näitab, et need müüvad alati. Siiski ei tule need kaks märksõna teoses otsejoones välja, vaid kajastuvad meie igapäevaste probleemide taustalugudena. Olles etenduse ajal publiku ilmeid jälginud, olen teatud stseenide ajal näinud nii inimesi kõveras naermas kui ka samal ajal nende kõrval teisi suurte silmadega veidi hirmunult laval toimuvat jälgimas. See on ilmselgeks viiteks, et Madisseias käsitletav temaatika on mõne jaoks raske reaalsus ning teise jaoks koomiline elukogemus. Madis Metsalu – peaosa, Madis Tilgamets Anni Luud – Madise ema, nümfomaanist boss Anne, klubis tantsija Anneli Mutso – Madise tüdruksõber Mari, koolilõpetaja ning üks tööandjatest Talis Ponna – Madise isa Andrus, samuti üks tööandjatest, esialgu Mari isa Raimond. Peale selle ka telefoniheli. Rauno Leets – Ponna asendusnäitleja Madise isana, üks tööandjatest, Mari isa Raimond alates 4. etendusest. Peale selle ka telefoniheli. Tarvo Metspalu – koolidirektori, Madise parim sõber, üks tööandjatest, Mari isa ja maakler. Peale selle ka muude heliefektide eest vastutav. Janno Puusepp – Ponna ja Leetsi asendusnäitleja Etendused toimusid alates 8. septembrist 2012 kuni 4. maini 2013 peamiselt Tiigi Seltsimajas, aga ka näiteks Saksa Kultuuri Instituudis, Viljandi vaegnägijate päeval, Otepää Saaremäe külalistemajas, Kotka Keldris, Laeva kultuurimajas, Mart Reiniku gümnaasiumis, Pajusi Rahvamajas, Põltsamaa Kultuurikeskuses harrastusteatrite festivalil "Mõhu 2013". "Madisseia" lavastusest on valminud videoreportaaž ja ühe osalise kokkuvõtlik blogipostitus. "Madisseia" kogu grupp Kooli lõpuaktus ilma Madiseta Madis oma isa ja emaga Madise töötu sõber Kohtumine Mariga Kohtumine Mari vanematega Grupp koos lavastaja Janno Puusepaga [1] Teatri NORA lavastus "Madisseia" [2] Impro-etendus noorte probleemidest - "Madisseia" - on ülinaljakas! [3] Madisseia - T. Metspalu blogi
Rio Blanco maakond

Rio Blanco maakond (Rio Blaco County) on maakond USA-s Colorado osariigis. Geograafilised koordinaadid on 39°98' N, 108°20' W. Maakonna halduskeskus on Meeker. Maakonna pindala on 8347 km². Veepindala on 2 km². Elanike arv oli 2010. aasta rahvaloenduse järgi 6666. Aastal 2000 oli elanikke 5986. Maakond on saanud nime White'i jõe hispaaniakeelse nime järgi. Moffati maakond (põhjas) Routti maakond (kirdes ja idas) Garfieldi maakond (lõunas) Uintah' maakond, Utah (läänes) Meeker Rangely Rio Blanco maakonnas oli 5986 inimest, 2306 leibkonda ja 1646 perekonda. Rahvastiku tihedus oli 1 in/km². Elamuüksusi oli 2855 (keskmine tihedus 0/km²). Rassiline koosseis oli: valgeid 95,01% mustanahalisi 0,18% põlisameeriklasi 0,77% aasialasi 0,28% teistest rassidest 2,02% kahest või enam rassist 1,74% Ladinaameeriklasi (sõltumata rassist) oli 4,94%. 2306 leibkonna seas oli 35,60% neid, kus oli alla 18-aastasi lapsi; 60,10% koos elavaid abielupaare; 7,80% neid, kus oli ilma abikaasata naine; 28,60% neid, mis ei olnud perekonnad. 24,80% kõigist leibkondadest koosnes üksikutest ja 8,70% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,50 inimest ja perekonnas keskmiselt 2,98 inimest. Elanikud jagunesid ealiselt nii: 26,50% alla 18-aastasi, 9,20% 18–24-aastasi, 27,50% 25–44-aastasi, 25,60% 45–64-aastasi ja 11,20% üle 65-aastasi. Mediaanvanus oli 38 aastat. Iga 100 naissoost inimese kohta tuli 101,90 meessoost inimest. Iga 100 vähemalt 18-aastase naise kohta tuli 101,60 meest. Leibkonna aastasissetuleku mediaan oli 37 711 dollarit, perekonna sissetuleku mediaan 44 425 dollarit. Meeste sissetuleku mediaan oli 38 125 dollarit, naistel 19 940 dollarit. Sissetulek elaniku kohta oli 17 344 dollarit. 9,60% elanikkonnast ja 6,70% perekondadest elasid allpool vaesuspiiri. Kogu elanikkonnast elas allpool vaesuspiiri 11,60% alla 18-aastasi ja 10,40% üle 65-aastasi. Routti metsakaitseala White Riveri metsakaitseala Flat Tops Wilderness 2020 United States Census, vaadatud 1.01.2022. Rio Blanco maakonna koduleht (inglise keeles)
Eesti Intellektuaalomandi ja Tehnoloogiasiirde Keskus

Eesti Intellektuaalomandi ja Tehnoloogiasiirde Keskus (EITK) on 2013. aasta jaanuari lõpus tegevust alustanud, Majandus- ja Kommunikatsiooniministeeriumi ning Kaubandus-Tööstuskoja ühisel initsiatiivil loodud mittetulundusühing, mis osutas ettevõtetele suunatud intellektuaalomandit puudutavaid teenuseid (sh teostas endise Patendiinfo Keskuse tegevusi). MTÜ kustutati pärast 6 aastat tegutsemist (Kustutatud: 10.04.2019). Ühingu ülesanded anti edasi Ettevõtluse Arendamise Sihtasutusele (EAS). EITK viimane juht oli Kaupo Reede. Oma 6 eluaasta jooksul tegi EITK MTÜ käivet 1,38 miljonit eurot ning jäi lõppkokkuvõttes 74 757 euroga kasumisse. Parimatel päevadel oli ettevõttes tööl 3 inimest (aastal 2018) ning kõige edukam aasta oli selle firma jaoks 2017, mil jäädi kasumisse 50 334 euroga. Viimasel eluaastal oli firma tegevusalaks märgitud "Muu mujal liigitamata kutse-, teadus- ja tehnikaalane tegevus". Ettevõtte juhatusse on eri aegadel kuulunud veel Tea Danilov, Merike Saks, Marika Popp, Mait Palts ja Sigrid Rajalo. Eelkõige nõustas EITK intellektuaalomandi õiguskaitse alal väikesi ja keskmise suurusega ettevõtteid. Keskus teostas erinevaid patendiuuringuid, kaubamärgi ja disainilahenduste otsinguid, aitamaks ettevõtjal teha õigeid otsuseid oma firma intellektuaalse vara loomisel ja arendamisel. Olemasoleva intellektuaalomandi portfelli hindamiseks osutas ettevõtjatele intellektuaalomandi kliiniku ning väärtuse hindamise teenust, mis olid olulised abivahendid investeeringute kaasamisel. Lisaks eelnevale sai ettevõtja EITK-s ka abi oma intellektuaalomandi kaitsestrateegia loomisel ja intellektuaalomandi kaasamisel äriplaani. EITK raamatukogus saavad asjast huvitatud tutvuda intellektuaalomandi õiguskaitset käsitlevate raamatute ja ajakirjadega. Üksikleiutaja saab esmast nõu, kuhu ja kas pöörduda oma patenditaotlusega ning kuidas leida oma leiutisele kaasfinantseerimist. Eesti Intellektuaalomandi ja Tehnoloogiasiirde Keskusel on kavas täiendada intellektuaalomandialaseid teenuseid autoriõiguse valdkonda kaasates. Jätkatakse patentidega seotud innovatsiooni toetavate teenuste pakkumist klientidele nende äritegevuse edendamiseks. Tugiteenuseid pakutakse nii leiutamise algfaasis kui ka kommertsialiseerimise etapis. EITK tegi koostööd Euroopa Patentameti (EPO) ja Ülemaailmse Intellektuaalomandi Organisatsiooniga (WIPO). Koostööprojektide eesmärgiks oli rahvuslike intellektuaalomandi organisatsioonide kompetentside arendamine parendamaks ettevõtetele ja eraisikutele pakutavate teenuste taset. Eesti Intellektuaalomandi ja Tehnoloogiasiirde Keskus "e-krediidiinfo: EESTI INTELLEKTUAALOMANDI JA TEHNOLOOGIASIIRDE KESKUS MTÜ". www.e-krediidiinfo.ee/. Vaadatud 09.12.2020. Eva Johanna Mallene (11.07.2017 13:33). "Raadiouudised". www.err.ee/. Vaadatud 09.12.2020. Andmerobot (05.09.2020, 07:30). "EESTI INTELLEKTUAALOMANDI JA TEHNOLOOGIASIIRDE KESKUS MTÜ: Lõpulugu". scorestorybook.ee/. Vaadatud 09.12.2020.[alaline kõdulink]
Meeker

Meeker on linn Ameerika Ühendriikides Colorado osariigis, Rio Blanco maakonna halduskeskus ja suurim linn. Linn on nime saanud Nathan Meekeri järgi. 2010. aasta rahvaloenduse andmetel oli Meekeri linnas 2475 inimest, 919 leibkonda ja 605 perekonda. Rahvastiku tihedus oli 297,5 in/km². Elamuühikuid (housing units) oli 1054 (keskmine tihedus 139,8/km²). Rassiline koosseis oli: valgeid 96,39% põlisameeriklasi 0,71% aasialasi 0,18% teistest rassidest 1,92% kahest või enam rassist 0,80% Ladinaameeriklasi (sõltumata rassist) oli 4,73%. Meekeri koduleht
Rangely

Rangely on linn Ameerika Ühendriikides Colorado osariigis Rio Blanco maakonnas. 2000. aasta rahvaloenduse andmetel oli Rangelys 2096 inimest, 749 leibkonda ja 546 perekonda. Rahvastiku tihedus oli 200,3 in/km². Elamuühikuid (housing units) oli 899 (keskmine tihedus 85,9/km²). Rassiline koosseis oli: valgeid 94,42% mustanahalisi 0,43% põlisameeriklasi 1,05% aasialasi 0,43% teistest rassidest 1,62% kahest või enam rassist 2,05% Ladinaameeriklasi (sõltumata rassist) oli 5,20%. Rangely koduleht
Supilinna Selts

Supilinna Selts on 2002. aasta aprilli lõpus Tartus Supilinnas asutatud selts, mille peamised eesmärgid on suhtuda hoolivalt Supilinna miljööväärtuste säilitamisse ja elukeskkonna parandamisse; vahendada linnaosa elanike mõtteid ja seisukohti Supilinna eksisteerimise ja arengu üle otsustavatele instantsidele ning laiemale avalikkusele; Supilinna arendamise kavade koostamine ja nende elluviimise eest seismine; supilinlaste ühistegevuse koordineerimine. Lisaks tegeleb selts Supilinna kohta ajaloo kogumise ja avalikkusele Supilinna tutvustamisega. Seltsil on 2013. aasta märtsi seisuga 140 liiget. Juhatuse liikmed on 2019. aastast Kristiina Praakli (esimees), Helen Hiiemaa, Kristjan Kool, Peep Mardiste ja Asko Tamme. 2002. aasta aprillis toimusid esimesed Supilinna päevad, mille korraldusmeeskonnast kujunes Supilinna Seltsi algatustuumik: Supilinna päevade peakorraldaja Aleksander Sünter kutsus meeskonnaliikmeid seltsis osalema. Sama aasta mais loodi selts. 2003. aastal korraldati "munakivitalgud": renoveeritaval Herne tänaval koguti munakivid kokku, et neid hiljem koos ajalooliste põletatud tellistega tänava taastamisel kasutada. Hiljem hakati sarnast kujunduselementi kasutama teistel Tartu tänavatel. 2004. aastast alates annab selts välja tiitli "Parim maja": aasta jooksul kõige originaalilähedasemalt renoveeritud või miljöösse kõige paremini sobituv uus maja. Tiitlivõitja seinale kinnitatakse vastav tahvel. Samal aastal koostati seltsi algatusel ja juhtimisel Supilinna edendamise kavand 2006–2016 2006. aastal anti välja supilinlaste mälestuste raamat "Supilinn minu elus". 2011. aastal tehtud uuringule (postkastidesse viidud ankeedid, 286 vastajat) vastanutest 84,2% pidas Supilinna seltsi tegevuse mõju linnaosale pigem positiivseks, 2,2% negatiivseks, 12% polnud seltsi tegevusega kursis, 53,5% soovis seltsilt senise aktiivse linnaosa tegevusse sekkumisega jätkama, 43,7% soovis suuremat aktiivsust. Samal aastal paigaldati seltsi eestvedamisel koer Riku bareljeef Tähtvere tänavale. 2012. aastal vaidlustas selts Herne 45 hoone kõrguse (arendaja Gert Roosaar), hiljem ka teised mõõtmed, kuna arendaja oli need ettenähtust suuremaks teinud. Hiljem hoone osaliselt lammutati. 2013. aastal esitas selts Oa tänav 10b ja 10c kortermajade ehituse peatamist, kuna algselt kavas olnud garaažide ümberehitus ületas ettenähtud mahu. Skandaali tulemusel astus ametist tagasi Tartu linnavalitsuse arhitektuuri ja ehituse osakonna juhataja Karin Raid, kes on Oa 10B ja 10C arendaja Marko Perve õde. Üks hoonetest tehti hiljem uuesti väiksemaks. asumiselts Supilinna Tirin Supilinna päevad Supilinn Liin, Aliis (2012). "Supilinna Selts: kujunemine ja roll". Acta Architecturae Naturalis Supilinn. Vaadatud 29.03.2021. Supilinn.ee:tutvustus Supilinn.ee:liikmed Kartau, Kadri (2013). "Ruumimuutused Supilinna piirkonnas" (PDF). Tartu ülikool, geograafia osakond. Vaadatud 29.03.2021. Roos, Kristjan (03.05.2013). "Supilinna Selts loodab, et Oa tänava juhtum on õnnetu erand". Õhtuleht. Vaadatud 29.03.2021. Supilinna seltsi koduleht